Kulturzentrum Aalt Stadhaus

D'Aalt Stadhaus ass e regionale Kulturzentrum dee seng Dieren den 31. Januar 2014 zu Déifferdeng opgemaach huet.Differdingen: "Aalt Stadhaus" eingeweiht op wort.lu vum 31. Januar 2014 D'Leit konnte bei enger Porte ouverte, den 1. an 2. Februar 2014, dat neit Gebai kenneléieren.Differdingen: "Aalt Stadhaus" eingeweiht op wort.lu vum 1. Februar 2014 Den éischte Concert war de 7. Februar 2014.

D'Gebai besteet aus 6 Deeler:

 E grousse Sall mat enger Capacitéit vun 201 Plazen fir Concerten, Theatervirstellungen, Stand-up Comedy, Konferenzen a villes méi.
 Eng Salle polyvalente mat enger Capacitéit vu 60 Plazen.
 Déifferdenger Museksschoul mat ronn 830 Schüler.In Differdingen ist die Musikschule Opfer des eigenen Erfolgs op tageblatt.lu vum 28. Januar 2020
 Déifferdenger Bibliothéik mat ronn 42.000 Wierker.
 Kulturbüro vun der Stad Déifferdeng, deen och zoustänneg fir d'Programmatioun vum Gebai ass.
E Bar-Restaurant.

Geographesch läit de Kulturzentrum Aalt Stadhaus am Zentrum vun der Stad Déifferdeng an der Avenue Charlotte.

De Kulturzentrum gouf fir de Mies-van-der-Rohe-Präis 2015 nominéiert, deen awer schliisslech d'Philharmonie Stettin krut .
 Um Spaweck 

 Websäit vum Kulturzentrum Aalt Stadhaus

Kategorie:Gebaier an der Gemeng Déifferdeng
Kategorie:Kulturzentren zu Lëtzebuerg